als_Latn dik_Latn sag_Latn
A e fikni alarmin ju duke shtypur ‘snooze’ në mënyrë që të përsëritet derisa t’ju dalë gjumi e të vendosni të dilni nga krevati juaj i ngrohtë? Nëqoftëse përgjigjia juaj ishte po, atëherë është momenti ta mendoni përsëri nëse duhet ta shtypni butonin ‘snooze’ apo jo.
Studime të ndryshme mbi aktivitetin e trurit gjatë gjumit dhe zgjimit të tij kanë zbuluar se zakoni i shtyrjes së alarmit më tepër se një herë, saboton seriozisht nivelin tuaj të energjisë. Gjatë gjumit truri ynë kalon në disa stade gjendjesh, ku më e thella është ajo e quajtur gjumi REM. Para se trupi ynë të zgjohet, truri prodhon hormone si kortizoli apo adrenalina, të cilat ndihmojnë për të kaluar qetësisht nga gjëndja REM në një gjëndje më të lehtë gjumi. Kur alarmi juaj bie, ai ndërpret procesin natyral të zgjimit duke krijuar një gjëndje lodhjeje që shpesh zgjat gjatë gjithë ditës.
Kur ju shtypni butonin ‘snooze’ duke e përsëritur alarmin disa herë, vecanërisht kur nuk keni fjetur mjaftueshëm ju ndërkohë jeni duke privuar trupin tuaj nga gjëndja më vendimtar, REM. Kjo mund të ketë efekte të dëmshme në aftësitë tuaja njohëse.
Si ta zgjidhni?
Është e thjeshtë, ju duhet më shumë gjumë. Provoni ta vendosni alarmin në orën ekzakte që ju ngriheni nga krevati. Psh, nëse ju e filloni kalvarin tuaj të alarmeve në orën 7:00 për tu cuar më pas në orën 8:00 atëherë filloni të vendosni alarmin në orën 8:00 dhe COHUNI në të njëjtin moment. Nëse nuk funksionon provoni ta lini telefonin larg vetes tuaj sepse kështu do të jeni të detyruar të coheni nga krevati për ta fikur. Apo doni ta lini ashtu? Të cohni është gjysma e punës. Për ‘maniakët e alarmit’ nëse kjo nuk funksionon atëherë duhet të krijoni një cikël të rregullt pushimi. Të flini e të zgjoheni në të njëjtin orar cdo ditë duke krijuar një orë biologjike në trurin tuaj. Shumë shpejt do filloni të zgjoheni pak sekonda sesa të bjerë alarmi.
Mëngjesi juaj do të jetë më energjik.
als_Latn als_Latn als_Latn als_Latn als_Latn als_Latn